Nacionalni park Sigatoka Sand Dunes
<s>Nacionalni park Sigatoka Sand Dunes (srpskohratski: Pješčane dine Sigatoke) je nacionalni park na Fidžiju, koji se nalazi na ušću rijeke Sigatoke, na otoku Viti Levu.</s><s>Nacionalni park i dine nalaze se otprilike tri kilometra od grada Sigatoke.</s>

<s>Dine su nastale kao posljedica erozije u zaobalju i obalnih procesa formiranja dina.</s><s>Ekstenzivni sustav dina obuhvaća površinu od 650 hektara i obuhvaća seriju paraboličnih pješčanih dina.</s><s>Visina dina kreće se od 20 do 60 metara, a nastajale su u periodu od 1,000 godina.</s>

<s>Područje je 1988. godine postalo prvi i zasad jedini nacionalni park na Fidžiju, a u narednom je periodu došao pod upravu Fidžijskog nacionalnog trusta, koji se skrbi i za druga zaštićena područja na arhipelagu.</s><s>Od 1999. godine nalazi se na popisu kandidata za UNESCO-vu Svjetsku baštinu u kategoriji kulturnog dobra.</s>

<s>Osim za kulturu i turizam, pješčane dine Sigatoke značajne su i za arheologe.</s><s>Na području parka pronađeni su lončarski predmeti stari oko 2,600 godina, kao i jedno od najvećih pokapališta na Pacifiku.</s><s>Uz to, postoje i brojni drugi arheološki ostaci i spomenici koji govore o povijesnim prilikama na ovom području.</s>

<s>Reference</s>

<s>Vanjske veze 
UNESCO World Heritage Centre – tentative list</s>

<s>Nacionalni parkovi na Fidžiju</s>

